section_heading: Stvaralaštvo
paragraph_text: Mentalne slike se "utjelovljuju" u crte tehnikom koja autoritativno izražava stav prema propitivanju odnosa vlastite stvaralačke volje i prostora u kojem se ta volja očituje. Umnožavanje linija, njihova koherentnost, prenosi na grafički list energetski naboj prostora ispunjenog informacijskim strukturama. Linija postaje prijenosnik misli, čisti potencijal, izvor svih vjerojatnosti. Promatračeva vještina gledanja zapravo je vještina transformacije, a njegova spremnost na interakciju s tragom na crtežu presudna je u stvaranju forme naknadne slike, one koja izvire iz mentalne slike koja prati stvaralački čin. Proširena definicija grafičkog medija, shvaćanje grafike kao principa rada i mišljenja, čini je trajno poticajnim istraživačkim poljem, a Annu Vivodu jednom od konstantno perspektivnih pojava glavne međunarodne grafičke scene.<ref>Art as the Construction of Relations